ཤིན་ཧྭ་གསར་ཁང་གིས་པེ་ཅིང་ནས་ཟླ༡༢པའི་ཚེས༢༢ཉིན་བཏང་བའི་གློག་འཕྲིན།ཀྲུང་གུང་ཀྲུང་དབྱང་དང་རྒྱལ་སྲིད་སྤྱི་ཁྱབ་ཁང་གིས་ཉེ་ཆརགནས་སྟངས་གསར་པའི་འོག་གི་མི་རིཊ་ལས་དོན་ལ་ཤུགས་སྣོན་ལེགས་བཅོས་ཐད་ཀྱི་བསམ་ཚུལདཔར་འགྲེམ་བྱས་ཤིང་།ཀྲུང་གོའི་ཁྱད་ཆོས་ལྡན་པའི་མི་རིགས་ཀྱི་གནད་དོན་ཐག་གཅོད་ཐབས་ཡང་དག་པའི་ལམ་ཀར་བློ་བརྟན་འགྱུར་མེད་ངང་འགྲོ་རྒྱུ་དང་།དམངས་ཀྱི་འཚོ་བ་ལེགས་བཅོས་བཏང་སྟེ་མི་རིགས་ས་ཁུལ་གྱི་སྤྱི་ཚོགས་དཔལ་འབྱོར་ཡར་ཐོན་ལ་སྐུལ་རྒྱུ།མི་རིགས་སོ་སོའི་འགྲོ་འོང་མཉམ་འདྲེས་ལ་སྐུལ་རྒྱུ།མི་རིགས་སོ་སོར་ཐུན་མོང་དུ་ཡོད་པའི་བསམ་བློའི་ཁྱིམ་གཞིས་བསྐྲུན་རྒྱུ།ཁྲིམས་ལྟར་མི་རིགས་ལས་དོན་དོ་དམ་ནུས་པ་ཆེར་གཏོང་རྒྱུ།ཏང་གིས་མི་རིགས་ལས་དོན་ལ་དབུ་ཁྲིད་བྱེད་པར་ཤུགས་སྣོན་རྒྱུ་བཅས་ཕྱོགས་དྲུག་ནས་བསམ་འཆར༢༥བཏོན་འདུག་པ་དང་།དེའི་དམིགས་ཡུལ་ཡང་གནས་སྟངས་གསར་པའི་འོག་གི་མི་རིགས་ལས་དོན་ལ་ཤུགས་སྣོན་ལེགས་བཅོས་དང་།རྒྱལ་ཡོངས་ཀྱི་མི་རིགས་སོ་སོའི་སྣེ་ཁྲིད་དེ་ཕྱོགས་ཡོངས་ནས་འབྱོར་འབྲིང་སྤྱི་ཚོགས་འཛུགས་པ་དང་།ཀྲུང་ཧྭ་མི་རིགས་ཀྱི་རླབས་ཆེན་བསྐྱར་དར་གྱི་ཀྲུང་གོའི་ཕུགས་འདུན་མངོན་དུ་འགྱུར་བར་ཧུར་བརྩོན་བྱ་རྒྱུ་དེ་ཡིན་འདུག